Planinarski savez Srbije
Planinarski savez Srbije (PSS) je samostalna, nepolitička i nedobitna organizacija i nacionalni granski sportski savez u koji su udruženi: planinarska društva (166 osnovnih organizacija sa 15.487 članova), sportsko planinarski klubovi i planinarsko-skijaške organizacije-klubovi. Specijalizovane službe Saveza su Gorska služba spasavanja sa više od 250 obučenih spasilaca za spasavanje, zaštitu i preventivu u raznovrsnim planinskim i urbanim uslovima. Ova služba deo je sistema Sektora za vanredne situacije MUP-a Srbije. Služba vodiča sa više od 300 obučenih vodiča sa priznatom licencom međunarodne asocijacije (UIAA) Savez izdaje časopis Planinarski glasnik. Savez i klubovi godišnje izvedu oko 3.000 izleta i akcija sa preko 70.000 učesnika. Korjeni planinarskog pokreta začeti su u Svilajncu 1875. godine. Prva planinarska organizacija osnovana je 1901. godine kao Prvo Srpsko planinarsko društvo. Prvo planinarsko udruženje u Srbiji osnovano je 17. juna 1901. godine u Beogradu pod nazivom Srpsko planinsko društvo. Njegov sljedbenik i pravni nasljednik, Planinarski savez Srbije, osnovan je 1948. godine. Današnji PSS je pravni nasljednik predhodnog Planinarskog saveza Srbije i Crne Gore koji je prestao da postoji 01.12.2006. godine. Planinarski savez Srbije član je Internacionalne planinarske organizacije (UIAA), Evropske pješačke asocijacije (ERA), Balkanske Planinarske unije (BMU), Evropske Unije planinarskih organizacija (EUMA).